Gw mau tau Demografi dari Wilayah Utara. Jelasin dalam bahasa melayu

Penduduk Wilayah Utara pada banci Australia 2011 adalah 211,945,  peningkatan 10 peratus dari banci 2006. Biro Perangkaan Australia menganggarkan populasi penduduk pada bulan Jun 2015 seramai 244,300 orang, dengan mengambil kira penduduk di luar negara atau antara negeri. Penduduk wilayah ini mewakili 1% daripada jumlah penduduk Australia.

Penduduk Wilayah Utara adalah yang termuda di Australia dan mempunyai bahagian terbesar (23.2%) bagi mereka yang berumur bawah 15 tahun dan bahagian terkecil (5.7%) bagi yang berumur 65 tahun ke atas. Umur median penduduk Wilayah Utara adalah 31 tahun, enam tahun lebih muda daripada usia median nasional.

Orang Asli Australia memiliki sekitar 49% tanah Wilayah Utara. Jangka hayat orang Australia Orang Asli jauh lebih rendah daripada orang Australia yang bukan Orang Asli di Wilayah Utara, sepertimana yang berlaku di tempat lain di Australia. Statistik ABS menunjukkan bahawa kematian Orang Asli Australia ialah kira-kira 11 tahun lebih awal daripada orang bukan Asli di Australia. Terdapat banyak komuniti Orang Asli di wilayah ini, yang terbesar adalah Pitjantjatjara berhampiran Uluru, Arrernte berhampiran Alice Springs, Luritja di antara keduanya, Warlpiri lebih jauh ke utara, dan Yolngu di timur Arnhem Land .

Lebih daripada 54% penduduk wilayah tinggal di Darwin, yang terletak di bahagian hujung utara (Top End). Kurang dari separuh penduduk wilayah ini tinggal di kawasan luar bandar. Walaupun begitu, Wilayah Utara adalah bahagian persekutuan yang paling kurang urbanisasi di seluruh Australia (diikuti oleh Tasmania ).